ରମଣ ମହର୍ଷି

ରମଣ ମହର୍ଷି (ତାମିଲ: ரமண மஹரிஷி)(ଡିସେମ୍ବର ୩୦,୧୮୭୯-ଏପ୍ରିଲ ୧୪,୧୯୫୦) ଜଣେ ଭାରତୀୟ ହିନ୍ଦୁ ଧର୍ମ ଗୁରୁ ଓ ଦାର୍ଶନିକ ଥିଲେ ।

 ପରିଚୟ 
ରମଣ ମହର୍ଷିଙ୍କ ଜନ୍ମ ୩୦ ଡିସେମ୍ବର ୧୮୭୯ରେ  ଭାରତର ତାମିଳନାଡୁର ବିରୁଦ୍ଧନଗର ଜିଲ୍ଲା ଅନ୍ତର୍ଗତ  ଅରୁପ୍ପୁକ୍କୋଟ୍ଟାଇ ନିକଟବର୍ତ୍ତୀ ତିରୁଚୁଳୀ ଗ୍ରାମରେ ହୋଇଥିଲା । ତଙ୍କର ଜନ୍ମଜାତ ନାମ ଥିଲା ଭେଙ୍କଟରମଣ ଆୟର । ସେ ଏକ ପାରମ୍ପରିକ ହିନ୍ଦୁ ବ୍ରାହ୍ମଣ ପରିବାରରେ ଚାରି ଭାଇ ଭଉଣୀମାନଙ୍କ ମଧ୍ୟରେ ଦ୍ୱିତୀୟ ଥିଲେ । ତାଙ୍କ ପିତା ସୁନ୍ଦରମ ଅୟର (1848–1890) ପରାଶର ବଂଶର ଥିଲେ, ଏବଂ ତାଙ୍କ ମା' ଥିଲେ ଅଲଗଂମାଲ (1864–1922) । ତାଙ୍କ ଦୁଇ ଭାଇ ନାଗସ୍ୱାମୀ (1877–1900) ଏବଂ ନାଗସୁନ୍ଦରମ (1886–1953) ଏବଂ ଗୋଟିଏ ଛୋଟ ଭଉଣୀ ଆଲାମେଳୁ (1887–1953) ଥିଲେ । ତାଙ୍କ ପିତା  ଅଦାଲତରେ ଏକ ଅଧିବକ୍ତା ଥିଲେ ।

 ପ୍ରାରମ୍ଭିକ ଜୀବନ 
୧୮୯୫ ଖ୍ରୀଷ୍ଟାବ୍ଦରେ ଅରୁଣାଚଳ ବିଷୟରେ ପ୍ରଶଂସା ଶୁଣି ରମଣ ଅରୁଣାଚଳ ପ୍ରତି ବହୁତ ଆକର୍ଷିତ ହୋଇଥିଲେ । ସେ ମାନବ ସମାଜରୁ ଦୂରରେ ରହି ଏକାନ୍ତରେ ପ୍ରାର୍ଥନା କରୁଥିଲେ । ଯେତେବେଳେ ତାଙ୍କର ଇଚ୍ଛା ଅତ୍ୟନ୍ତ ପ୍ରବଳ ହୋଇଗଲା, ସେ ତିରୁଵନ୍ନାମଳାଇ ପାଇଁ ପ୍ରସ୍ଥାନ କଲେ ଏବଂ ସେଠାରେ ପହଞ୍ଚି କଉପୀନ ପିନ୍ଧି ସହସ୍ରସ୍ତମ୍ଭ କକ୍ଷରେ ତପସ୍ୟା ଅରମ୍ଭ କଲେ । ୨୫ ବର୍ଷ ପର୍ଯ୍ୟନ୍ତ ସେ ଏହିପରି ତପସ୍ୟା କରିବା ମଧ୍ୟରେ ଦୂର ଏବଂ ନିକଟର ବହୁତ ଭକ୍ତ ତାଙ୍କୁ ଘେରି ରହୁଥିଲେ । ତାଙ୍କର ମାତା ଏବଂ ଭାଇ ତାଙ୍କ ସହିତ ରହିବାକୁ ଆସିଥିଲେ, ଏବଂ ପଲ୍ଲନୀସ୍ଵାମୀ, ଶିବପ୍ରକାଶ ପିଲ୍ଲାଇ ଏବଂ ୱେଙ୍କଟରମୀର ଭଳି ମିତ୍ରମାନେ ତାଙ୍କ ସହିତ ଆଧ୍ୟାତ୍ମିକ ବିଷୟରେ ଆଲୋଚନା କରିଥିଲେ । ସଂସ୍କୃତର ମହାନ ବିଦ୍ୱାନ ଗଣପତି ଶାସ୍ତ୍ରୀ ତାଙ୍କୁ 'ରମଣ' ଏବଂ 'ମହର୍ଷି' ଉପାଧି ଦେଇ ସମ୍ମାନିତ କଲେ ।

 ଆଧାର 

ଶ୍ରେଣୀ:୧୮୭୯ ଜନ୍ମ
ଶ୍ରେଣୀ:୧୯୫୦ ମୃତ୍ୟୁ
ଶ୍ରେଣୀ:ଭାରତୀୟ ଧର୍ମ ପ୍ରଚାରକ